एनडीआरएफ ने आपात स्थिति पर दिया प्रशिक्षण
गोला| पटनासे आई एनडीआरएफ 9 बटालियन की 12 सदस्यीय टीम ने बुधवार को प्रखण्ड सभागार में क्षेत्र के विभिन्न पंचायतों के प्रतिनिधियों स्वयं सेवकों को आपातकालीन आपदा स्थिति में अस्पताल ले जाने से पूर्व चिकित्सा की कई जानकारियां उपस्थित लोगों को देते हुए, आपात स्थिति से निपटने की कई बातें बतायी। उदाहरण के लिए अगर किसी व्यक्ति को जब सिर में चोट आती है तो सर्वप्रथम उस स्थान को तौलिए या किसी भी साफ कपड़े से जख्म के उपर रख दबाए रखा जाना चाहिए। वहीं किसी के जलने पर उसे जले हुए अंग को अविलंब ठंड़े पानी में डुबोए रखना चाहिए जैसी अनेक जानकारियां उपस्थित लोगों को दी। टीम में विनय कुमार सिंह, सूर्यप्रकाश, शम्भु कुमार, आशुतोष कुमार, जियादेश, छगनलाल, ओमजी तिवारी, शंभु कुमार सिंह, अमित कुमार, राकेश कुमार, पंसस अनीशा खातून, ऐहतेशामुदीन अंसारी, पंचायत सेवक जिम्मी मालतो आदि थे।
hin_Deva hin_Deva